**SU LIETUVOS KAIMO TINKLU SUSIJĘS LIETUVOS KAIMO PLĖTROS 2014–2020 METŲ PROGRAMOS KEITIMO IR ATRANKOS KRITERIJŲ SVARSTYMAS**

**2019 M. VASARIO 25 D. POSĖDIS**

|  |  |
| --- | --- |
| **Trumpiniai:**  **EK** – Europos Komisija  **KPP, Programa** – Lietuvos kaimo plėtros 2014–2020 m. programa  **NMA** – Nacionalinė mokėjimo agentūra prie Žemės ūkio ministerijos  **PVK** – Programos valdymo komitetas  **ŽŪIKVC** – VĮ Žemės ūkio informacijos ir kaimo verslo centras  **ŽŪM** – Žemės ūkio ministerija  **Tinklas** – Nacionalinis kaimo tinklas | **LAEI** – Lietuvos agrarinės ekonomikos institutas  **SP** – sutartinė produkcija  **SG/ha** – sąlyginių gyvulių hektare  **MPŪV –** mažiau palankios ūkininkauti vietovės  **MNV –** mažo nepalankumo ūkininkauti vietovės  **DNV –** didelio nepalankumo ūkininkauti vietovės  **AKM –** afrikinis kiaulių maras |

| **SIŪLOMŲ KPP KEITIMŲ IR ATRANKOS KRITERIJŲ PAKEITIMŲ PAGRINDIMAS/ APIBŪDINIMAS** | **SIŪLOMI PAKEITIMAI** | |
| --- | --- | --- |
| **Dėl KPP priemonės „Techninė pagalba“** **veiklos srities „Lietuvos kaimo tinklas“ pakeitimo** | | |
| **1. Dėl LKT narių įgyvendinamų projektų.**  **KPP 17.3 skyriuje** „Pagrindinių veiklos, kurią turi vykdyti NKT siekiant programos tikslų, kategorijų aprašo santrauka“ **numatyta galimybė**, iš LKT lėšų **finansuoti jungtinius** (kelių LKT narių) **LKT narių projektus**, kuriais prisidedama prie LKT tikslų įgyvendinimo.  **Siekiant mažinti administracinę naštą bei atsižvelgiant į tai, kad dalis LKT narių yra nacionalinių lygiu veikiančios organizacijos,** **vienijančios pavienius LKT narius ar kaimo plėtros procesuose dalyvaujančius subjektus** (pvz. ŽŪR, Lietuvos kaimo bendruomenių sąjunga, Lietuvos ūkininkų sąjunga), **siūloma papildyti KPP 7.3 skyrių**, **numatant galimybę įgyvendinti ne tik jungtinius LKT narių projektus, bet ir pavienių nacionaliniu lygiu veikiančių LKT narių projektus.** | | **Siūloma.**  **Pritarti** KPP priemonės „Techninė pagalba“ **veiklos srities „Lietuvos kaimo tinklas“ aprašymo** 7.3 skyriaus paskutinės pastraipos **papildymui, numatant galimybes įgyvendinti ne tik jungtinius LKT narių projektus, bet ir pavienių, nacionaliniu lygiu veikiančių LKT narių projektus:**  „Atsižvelgiant į gerąją 2007–2013 m. patirtį, numatoma ir toliau skatinti kaimo plėtros dalyvių iniciatyvas LKT lėšomis remiant LKT narių projektus. LKT narių projektams keliami šie reikalavimai: projektai turi prisidėti prie LKT tikslų įgyvendinimo – t. y. turėti įtaką geresniam Programos įgyvendinimui, būti aktualūs kaimo plėtros dalyviams, daryti Programą ir kaimo plėtros politiką labiau matomą, suprantamą ir patrauklią visuomenei. Šiuo laikotarpiu LKT nariai skatinami bendradarbiauti, todėl remiami jungtiniai, t. y. kelių LKT narių inicijuoti ir bendrai įgyvendinami, projektai **arba nacionaliniu lygiu veikiančio LKT nario įgyvendinami projektai.** Bendrai įgyvendinami projektai skatina LKT narių partnerystę,  sukuria didesnę pridėtinę vertę, yra aktualūs platesniam kaimo plėtros dalyvių ratui. |
| **2. Dėl LKT narių projektų tinkamų finansuoti išlaidų.**  **LKT projektų atveju KPP nėra nustatytas tinkamų finansuoti išlaidų baigtinis sąrašas**, todėl siekiant aiškesnio ir skaidresnio teisinio reglamentavimo **bei atsižvelgiant** į Reglamento (ES) 1303/2013 67 str. 1 dalies d p. **numatytą galimybę taikyti supaprastintą išlaidų apmokėjimo būdą – fiksuotąją normą** (apskaičiuojamą pagal Reglamento (ES) 1303/2013 68 str.), **būtina papildyti** priemonės (M020) **15.6 skyrių, nurodant LKT tinkamas finansuoti išlaidas,** taip pat numatant LKT narių projektų administravimo išlaidas tinkamomis finansuoti ir šioms išlaidoms taikyti fiksuotąją normą, pagal metodiką, taikomą Leader vietos projektų atveju.  ***Analogiškas*** *projekto netiesioginių* ***išlaidų apmokėjimo būdas******taikomas kituose ES investiciniuose ir struktūriniuose fonduose*** *ir* ***joms apskaičiuoti yra parengta metodika****,* ***kurią galima naudoti kaip pagrindą*** *nustatant netiesioginių projekto išlaidų normą LKT narių projektams.* | | **Siūloma.**  **Pritarti KPP** priemonės „Techninė pagalba“ **aprašymo 15.6 skyriaus papildymui, nurodant LKT tinkamas finansuoti bei netinkamas finansuoti išlaidas.**  3. Veiklos sritis „Lietuvos kaimo tinklas“.  3.1. Pagal veiklos sritį „Lietuvos kaimo tinklas“ įgyvendinami veiksmai, būtini LKT tikslų, nurodytų Reglamento (ES) Nr. 1305/2013 54 str. 2 dalyje įgyvendinimui.  3.2. Tinkamos finansuoti išlaidos:  3.2.1. būtinos Programos 15.3 ir 17.3 skyriuose nurodytoms veikloms įgyvendinti;  3.2.2. netiesioginės projektų išlaidos, finansuojamos, taikant supaprastintą išlaidų apmokėjimo būdą – fiksuotąją normą (Reglamento (ES) Nr. 1303/2013 67 str. 1 dalies (d)), nustatytos pagal Reglamento (ES) Nr. 1303/2013 67 str. 5 dalies (d) ir remiantis supaprastintų išlaidų apmokėjimo būdo – fiksuotosios normos apskaičiavimo taisyklėmis, taikomomis Bendruomenių inicijuotos vietos plėtros projektams pagal ESF, kaip numatyta Reglamento (ES) Nr. 1303/2013 68 str. (c) punkte. Netiesioginių išlaidų fiksuotoji norma apskaičiuojama nuo visų tiesioginių tinkamų finansuoti išlaidų, neįskaičiuojant veiklų rangos išlaidų (angl. outsourced costs). Netiesioginių išlaidų fiksuotoji norma negali viršyti 24 proc. nuo visų tiesioginių tinkamų finansuoti projekto išlaidų ir yra nustatyta nacionaliniuose teisės aktuose.  3.3. Netinkamos finansuoti išlaidos:  3.3.1. nekilnojamojo ir ilgalaikio materialaus turto įsigijimo išlaidos;  3.3.2. viršijančios didžiausius įkainius, nustatytus pagal nacionaliniais teisės aktais patvirtintą didžiausių įkainių metodiką (kai tokie yra nustatyti) arba nėra tinkamai pagrįstos;  3.3.3. kitos netinkamos išlaidos, nustatytos nacionaliniais teisės aktais. |
| **Dėl KPP priemonės „Techninė pagalba“** **veiklos srities „Lietuvos kaimo tinklas“ atrankos kriterijų** | | |
| Šios veiklos srities projektų atrankos kriterijams Stebėsenos komiteto nariai buvo pritarę 2015 m. rugsėjo 11 d. posėdyje (2015-10-05 8D-460 (5.50).  Atsižvelgiant į planuojamą organizuoti paramos paraiškų pagal KPP priemonės „Techninė pagalba“ veiklos sritį „Lietuvos kaimo tinklas“ surinkimą (LKT narių komunikacijos projektų įgyvendinimui), parengti projektų atrankos kriterijų pakeitimai.  Siūloma keisti atrankos kriterijus į tokius, kuriuos taikant LKT narių įgyvendinami komunikacijos projektai geriausiai prisidėtų prie LKT tikslų pasiekimo (pagerinti KPP įgyvendinimo kokybę, didinti KPP žinomumą, skatinti aktyvesnį dalyvavimą kaimo plėtros procesuose, gerosios KPP patirties sklaida). | **Siūloma.**  **Pritarti šiems projektų atrankos kriterijams:**  **1.**~~Projekto partnerių skaičius~~**Projektas bus įgyvendinamas (renginiai organizuojami):**  1.1. ~~5 ir daugiau partnerių~~ **daugiau nei 5 Lietuvos apskrityse** – 20 balų;  1.2. ~~4 partneriai~~ **nuo 3** **iki 5 Lietuvos apskričių** – 15 balų;  1.3. ~~3 partneriai~~ **iki 2 Lietuvos apskričių** – 10 balų.  **2 Projekto tikslas - spręsti specifines, tam tikros srities problemas taip prisidedantis prie efektyvesnio KPP įgyvendinimo (Projekto rezultatas – pasiūlomi konkretūs problemos sprendimo būdai, siūlymai dėl KPP įgyvendinimo tobulinimo) – 20 balų. ~~partneriai atstovauja skirtingas veiklos sritis~~***~~(pvz., ūkininkai/verslininkai, mokslininkai/konsultantai, įvairios NVO, valdžios institucijos ir pan.)~~*~~:~~  ~~2.1. 5 sritys ir daugiau – suteikiama 25 balai;~~  ~~2.2. 4 sritys – suteikiama 20 balų;~~  ~~2.3. 3 sritys – suteikiama 15 balų;~~  ~~2.4. 2 sritys – suteikiama 10 balų.~~  **3.** Projektas prisideda prie **didesnio plačiosios visuomenės supratimo apie KPP, jos žinomumo. Per visą projekto įgyvendinimo laikotarpį renginiuose dalyvauja: ~~–~~** ~~suteikiama 25 balai.~~  **3.1. daugiau nei 150 asmenų– 40 balų;**  **3.2. nuo 101 iki 150 asmenų įskaitytinai – 30 balų;**  **3.3. nuo 51 iki 100 asmenų įskaitytinai – 20 balų;**  **3.4. nuo 31 iki 50 asmenų įskaitytinai – 10 balų.**  **4.** Projektas skirtas gerosios patirties, įgyvendinant KPP, sklaidai **–** 20 balų.  Privalomas mažiausias projekto atrankos balų skaičius – 45balai. | |